જસ્ટિસ સી.એસ. કર્ણને વડા પ્રધાનને લખેલા પત્રમાં કેટલાક નિવૃત્ત અને વર્તમાન જજ પર ભ્રષ્ટાચારના આક્ષેપો કર્યા હતા અને આ કારણસર તેમની સામે અદાલતની અવમાનનાનો કેસ ચાલી રહ્યો છે. અનેક વખત નોટિસ બજાવવા છતા પણ જસ્ટિસ સી.એસ. કર્ણન કોર્ટમાં હાજર થયા ન હતા. ગત સુનાવણી દરમિયાન સુપ્રીમ કોર્ટે તેમના વિરુદ્ધ જામીનપાત્ર વોરંટ જારી કર્યું હતું. તેઓ એવા પ્રથમ જજ છે કે જેમની વિરુદ્ધ વોરંટ ઈશ્યુ કરવામાં આવ્યો હોય.